U NBA, utakmice predsezone donose uzbuđenja ljubiteljima košarke
Gordan Giriček je za 13 minuta igre ubacio devet koševa te ostvario jedan skok
U međusobnim utakmicama zagrijavanja pred početak sezone NBA, washingtonski Wizardsi su u gostima pobijedili Charlotte Bobcatse sa 100-91. Vodeći strijelac Wizardsa bio je Antawn Jamison s 22 koša, slijedio ga je Caron Butler sa 17. Kod domaćih igrača najveći učinak je ostvario Gerald Wallace – 22 koša te je ujedno bio jedini igrač Bobcatsa koji je imao dvoznamenkasti učinak. Pobjeda Washingtona je utoliko značajnija jer nije nastupio jedan od najznačajnijih igrača momčadi – Gilbert Arenas. Utakmica između Utah Jazz i Detroit Pistonsa završila je pobjedom Detroita i rezultatom 90-85. Za pobjednike najviše ubačaja ostvario je Flip Murray – 19. Kod Utaha vodeći broj koševa podijelili su Carlos Boozer i Ronnie Brewer koji su ostvarili po 15 pogodaka. Za Utah Jazz je nastupio i hrvatski košarkaš Gordan Giriček koji je za 13 minuta igre ubacio devet koševa te ostvario jedan skok. Tenis! Na Masters turniru u Madridu, hrvatski tenisač Ivan Ljubičić, koji je treći nositelj, dobio je direktan prolaz u drugo kolo turnira gdje će se susresti s Britancem Andyjem Murrayem koji je u prvom svladao domaćeg igrača Ivana Navarra Pastora s 2-0. Od drugih susreta koji će se održati u drugom krugu spomenimo i meč Nicolasa Massua koji će zaigrati protiv prvog nositelja – Rogera Federera iz Švicarske. Iz Madrida u Zurich gdje se održava Zurich Open za tenisačice. Domaća igračica Martina Hingis startala je s pobjedom i to nad Njemicom Annom-Lenom Groenefeld sa 6-0 i 7-5. Recimo i to da je ovo nakon šest godina ujedno i prvi nastup Hingis na domaćem terenu kao i na ovom natjecanju. Početak turnira donio je pobjedu i slovenskoj tenisačici Katarini Srebotnik koja je također s 2-0 porazila Mary Pierce iz Francuske.